पाएं अपने शहर की ताज़ा ख़बरें और फ्री ई-पेपरडाउनलोड करें
टांडा पुलिस ने गांव सैदुपुर के ब्रांच पोस्टमास्टर द्वारा 44 खाताधारकों के जमा करवाए लाखों रुपए निजी उपयोग में लाकर गबन करने के आरोप में मामला दर्ज किया है। पुलिस ने यह मामला इंस्पेक्टर पोस्ट वेस्ट सब डिवीजन होशियारपुर की शिकायत के आधार पर ब्रांच पोस्टमास्टर करण निवासी प्रेमगढ़ होशियारपुर के खिलाफ दर्ज किया है। ठगी का शिकार खाताधारक रवलीन कौर, गुरलीन कौर, हरलीन कौर, हरपिंदर कौर, आशा रानी, इशपिंदर कौर, प्रभजोत कौर, जसवीर सिंह, बलविंदर, जैसमीन कौर आदि की शिकायतों के बाद पुलिस जांच में यह गबन का मामला सामने आया।
इसमें पाया गया कि पिछले वर्ष सैदुपुर इलाके के गांवों के 44 लोगों से करण ने अलग-अलग स्कीमों के तहत 6,59, 544 रुपए लेकर पासबुक पर एंट्रीडालकर डाक विभाग की मोहर लगा उनको दीं, लेकिन रकम सरकारी खाते में जमा नहीं करवाई। लोगों को जब ठगी का पता चला तो उन्होंने इसकी सूचना टांडा के मुख्य डाकघर में दी। डीएसपी टांडा की ओर से की जांच में पाया गया कि उक्त आरोपी ने गबन किया है। मामला नोटिस में आने पर जब जांच चली तो आरोपी ने गबन की रकम ब्याज समेत विभाग के खाते में जमा करवा दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn